पाएं अपने शहर की ताज़ा ख़बरें और फ्री ई-पेपरडाउनलोड करें
केंद्र सरकार ने LPG सिलेंडर को लेकर थोड़ी राहत दी है। सरकार ने 19 किलो वाले कमर्शियल सिलेंडर के दाम में 45.50 रुपए कटौती की है। नए रेट एक मई से लागू हो गए हैं। 14.2 किलोग्राम वाले घरेलू सिलेंडर के दाम में कोई बदलाव नहीं किया गया है। बता दें कि पिछले महीने घरेलू गैस सिलेंडर के दाम में 10 रुपए की कटौती की गई थी।
कमर्शियल गैस सिलेंडर भी हुआ महंगा
19 किलोग्राम वाले कमर्शियल गैस सिलेंडर 45.50 रुपए सस्ता होकर 1595.50 का हो गया है। उसी तरह मुंबई का रेट अब 1545.00 रुपए प्रति सिलिंडर हो गया है।
प्रमुख शहरों में 19 किलोग्राम LPG गैस सिलेंडर की कीमत
दिसंबर से अब तक 215 रुपए बढ़ी घरेलू गैस सिलेंडर की कीमत
नवंबर में दिल्ली में बिना सब्सिडी वाले गैस सिलेंडर की कीमत 594 रुपए थी। 1 दिसंबर को इसकी कीमत बढ़कर 644 रुपए हो गई थी। 15 दिसंबर को 50 रुपए की बढ़ोतरी के साथ इसकी कीमत 694 रुपए हो गई। 4 फरवरी को कीमत 25 रुपए की बढ़ोतरी के साथ 719 रुपए प्रति सिलेंडर हो गई।
इसके बाद 15 फरवरी को फिर 50 रुपए प्रति सिलेंडर बढ़ाए गए। 25 फरवरी को 25 रुपए प्रति सिलेंडर का इजाफा किया गया। 1 मार्च को 25 रुपए की बढ़ोतरी के बाद सिलेंडर की कीमत 819 रुपए पर पहुंच गई। इसके बाद 1 अप्रैल को 10 रुपए की कटौती की गई थी। इस प्रकार दिसंबर से अब तक घरेलू गैस सिलेंडर की कीमत में 215 रुपए की बढ़ोतरी की गई।
पिछले 7 सालों में गैस सिलेंडर की कीमत दोगुनी हुई
पिछले 7 सालों में घरेलू गैस सिलेंडर (14.2 किलोग्राम) की कीमत दोगुनी होकर 809 रुपए प्रति सिलेंडर हो गई है। 1 मार्च 2014 को 14.2 किलो के घरेलू गैस सिलेंडर की कीमत 410.5 रुपए थी जो अब 809 रुपए है। वहीं पेट्रोल की बात करें तो 7 साल पहले पेट्रोल 70 रुपए प्रति लीटर के करीब था जो अब 100 रुपए प्रति लीटर के पार निकल गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn